b"\n_START_ARTICLE_\nEscots\n_START_SECTION_\nSocietat\n_START_PARAGRAPH_\nLa societat estava organitzada en castes i les dones podien assolir tant poder com els homes. La polig\xc3\xa0mia sembla estar for\xc3\xa7a estesa, segons testimoni de Sant Jer\xc3\xb2nim. No usaven l'escriptura, excepte per gravar noms de recordatori amb un alfabet anomenat ogham. Era una societat agr\xc3\xadcola, amb les fam\xc3\xadlies agrupades en petits llogarrets de cabanes al bosc, a prop de rius o llacs per aconseguir aigua potable._NEWLINE_Com altres pobles del nord, eren un grup guerrer i politeista. La ca\xc3\xa7a tenia una funci\xc3\xb3 simb\xc3\xb2lica, a part d'aportar aliment, per aix\xc3\xb2 s'envoltava de rituals i tenia una festivitat espec\xc3\xadfica (la Fianna). L'hospitalitat era un deure i els banquets comunals, el nexe d'uni\xc3\xb3 entre poblats dispersos."